***המהפך של מתן תורה***

**1)שמות רבה יב:ג**

ויאמר ה' אל משה נטה ידך על השמים, הה"ד (תהלים קלה) כל אשר חפץ ה' עשה וגו', אמר דוד אע"פ שגזר הקב"ה (שם /תהלים/ קטו) השמים שמים לה' והארץ נתן לבני אדם משל למה"ד למלך שגזר ואמר בני רומי לא ירדו לסוריא ובני סוריא לא יעלו לרומי **כך כשברא הקב"ה את העולם גזר ואמר השמים שמים לה' והארץ נתן לבני אדם כשבקש ליתן התורה בטל גזירה ראשונה ואמר התחתונים יעלו לעליונים והעליונים ירדו לתחתונים ואני המתחיל** שנאמר (שמות יט) וירד ה' על הר סיני וכתיב (שם /שמות/ כד) ואל משה אמר עלה אל ה', הרי כל אשר חפץ ה' עשה בשמים ובארץ וגו

**2)שיר השירים רבה א:א [ג]**

לריח שמניך טובים, ר' ינאי בריה דר"ש כל השירים שאמרו לפניך האבות ריחות היו, אבל אנו שמן תורק שמך, כאדם שמריק מכלי לכלי חבירו, כל המצות שעשו לפניך האבות ריחות היו, אבל אנו שמן תורק שמך, מאתים וארבעים וח' מצות עשה, ושלש מאות וששים וחמש מצות לא תעשה

### 3)תורת מנחם כ שנת תשיז – חלק שלישי שיחת ש"פ במדבר, מבה"ח סיון, ה'תשי"ז

א. בכל חודש ישנו הענין העיקרי והנקודה התיכונית של חודש זה...

וכמו"כ בנוגע לחודש סיון, שענינו העיקרי והנקודה התיכונית של חודש זה הוא – מתן תורה שבחג השבועות הקביעות דחג השבועות היא – "פעמים חמשה פעמים ששה פעמים שבעה"3, אבל לעולם חל חג השבועות בחודש סיון דוקא, "בחודש השלישי"4, שזהו מצד השייכות דמתן-תורה ל"חודש השלישי", כמבואר בארוכה בתורה אור5 וגם בנגלה דתורה מצינו השייכות דמתן-תורה לחודש השלישי – כדאיתא בגמרא6 "בריך רחמנא דיהב אוריאן תליתאי לעם תליתאי על ידי תליתאי ביום תליתאי בירחא תליתאי", שבזה מודגשת השייכות של התורה ("אוריאן תליתאי"), לחודש סיון, חודש השלישי ("ירחא תליתאי") דוקא

ב. במתן-תורה גופא ישנם כמה ענינים, **אבל הענין העיקרי והנקודה התיכונית דמ"ת, הוא – החיבור דמעלה עם מטה**, כדאיתא במדרש7 שקודם מ"ת היתה גזירה שמעלה ומטה אינם יכולים להתאחד, "עליונים לא ירדו לתחתונים ותחתונים לא יעלו לעליונים", ובמ"ת נתבטלה הגזירה, ונעשה החיבור דמעלה עם מטה **וזוהי השייכות של מ"ת לחודש השלישי – כיון שענינה של התורה הו"ע דשלישי: ישנו מעלה וישנו מטה, והתורה היא הענין השלישי שמחבר את המעלה עם המטה**8

ג. והענין בזה – באותיות של עבודה: נבראים – הם בהגבלה, וכל ענינם הוא בהגבלה, והיינו, שגם כאשר מגיעים ע"י עבודתם למעלה ביותר, הרי זה רק תכלית שלימות הבריאה, ולא מציאות הבורא. כלומר: גם כפי שמגיעים בעולם האצילות, ולמעלה יותר בעילוי אחר עילוי, עד לפני הצמצום – הרי זה רק דרגת הנבראים (שרש הנבראים), ולא מציאות הבורא אמנם, **החידוש דמתן-תורה הוא – שנברא יכול להגיע ("דערלאַנגען") ב"בורא", ולא רק להגיע סתם, אלא לפעול היחוד של נברא עם הבורא, היינו, שנברא ובורא נעשים דבר אחד, כיון שמתגלה מציאותו האמיתית של יש הנברא – יש האמיתי**9

וזהו מ"ש במדרש10 על הפסוק11 "לריח שמניך טובים שמן תורק שמך", "כל המצוות שעשו לפניך האבות ריחות היו" – כי, לאחרי כל העליות שלהם הרי זה רק בחי' נברא, **ואילו במ"ת נעשה "שמן תורק שמך", שלוקחים את עצם המהות**12 וזהו גם פירוש כ"ק מו"ח אדמו"ר בא' משיחותיו13 ש"גזירה" הוא מלשון "אָפּשניט", היינו, שקודם מ"ת הי' המטה גזור וחתוך מהמעלה, הנברא הי' גזור וחתוך מהבורא, ואילו במ"ת בטלה הגזירה, היינו, שע"י תומ"צ מתגלה ביש הנברא יש האמיתי...

ה. וזהו ענינו של חודש סיון, חודש השלישי חודש הראשון הוא חודש ניסן, שבו היתה יציאת מצרים. **ולאחריו בא חודש אייר, "חודש זיו"20, "בירח שנולדו בו זיותני עולם"21, שהם האבות, אשר, כל עניני עבודתם ריחות היו, כנ"ל. ולאחרי כן בא חודש סיון, חודש השלישי, שבו נעשה ענין נעלה יותר – ענין שלישי, "אוריאן תליתאי" – הקשר והחיבור של נברא עם בורא, שהתגלותו תהי' לעתיד לבוא, כנ"ל** וכיון שכל הגילויים תלויים במעשינו ועבודתינו במשך שית אלפי שנין דהוה עלמא, ובפרט בזמן הגלות22, ובפרט בדור האחרון דזמן הגלות, שהרי "הכל הולך אחר החיתום"23, ו"אין המלאכה נקראת אלא על שם הגומרה"24 – שלכן עכשיו הוא הזמן שצריכים לפעול החיבור דנברא ובורא ... וע"י עבודה זו יקויים לעתיד לבוא היעוד "ונגלה כבוד הוי' וגו'", ותהי' דירה לו ית' בתחתונים26

ו. ענין זה קשור גם עם פרשת השבוע – פרשת במדבר, שבה מדובר אודות מנין בנ"י, ועל שם זה נקרא ספר במדבר כולו בשם ספר פיקודיא27 ענין המנין הוא באופן שכולם נמנים בשוה, מהפחות שבפחותים עד הגדול שבגדולים, שהרי גם הפחות שבפחותים נמנה בתור מספר אחד שלם, לא פחות מאחד, וגם הגדול שבגדולים אינו נחשב יותר מאחד

ולכאורה אינו מובן: בנ"י חלוקים לי"ב שבטים, ע' נפש, עד לששים ריבוא. והמספר דששים ריבוא נוגע גם לגבי ההמשכה מלמעלה, כפי שמצינו גבי ברכת חכם הרזים – שזהו"ע של המשכה מלמעלה – שנאמרת על ששים ריבוא מישראל דוקא28 וכיון שלמעלה לא שייך התחלקות במקום ושטח גשמי, הרי מובן, שההתחלקות דבנ"י לששים ריבוא הו"ע של התחלקות מדריגות. וא"כ, איך אפשר לחשב ולמנות את כל בנ"י בשוה?

ועכצ"ל, שלמרות התחלקות המדריגות, ישנה נקודה משותפת שהיא אצל כולם בשוה, ומצד נקודה זו – שחודרת בכל הפרטים – נמנים כולם בשוה, מעומק תחת עד עומק רום, כיון שנקודה זו היא אצל כולם בשוה. והענין בזה:

**ידוע שענין ההתהוות הוא מהעצמות, כמ"ש רבינו הזקן באגה"ק**... ולכן הרגש הנבראים הוא שמציאותם מעצמותם, כיון שהתהוותם היא מהעצמות שמציאותו מעצמותו וכיון שבבחי' העצמות הכל הוא באופן של אחדות פשוטה – הנה פשיטות העצמות היא הנקודה המשותפת שהיא אצל כולם בשוה **ולכן מונים את כל בנ"י בשוה, מהגדול שבגדולים עד לפשוט שבפשוטים – כי, מצד פשיטות העצמות כולם בשוה, והרי פשיטות העצמות הו"ע שישנו אצל כולם, גם אצל פשוט שבפשוטים**, כפתגם כ"ק מו"ח אדמו"ר30 שהפשיטות של איש פשוט מגלה את פשיטות העצמות

ז. אמנם, ענין המנין קשור עם מתן-תורה. **קודם מ"ת, כאשר המטה, נברא, הי' נפרד ("אָפּגעשניטן") מהמעלה, בורא – לא הי' שייך למנות את כולם בשוה, כיון שלא הי' נרגש בהנבראים הנקודה המשותפת שבהם שהו"ע פשיטות העצמות,** כיון שלא היתה להם שייכות לזה, שהרי להנברא לא היתה שייכות עם הבורא, ודוקא לאחרי מ"ת, כאשר נתגלה ביש הנברא היש האמיתי (כנ"ל), שגילוי זה הוא בישראל ע"י התומ"צ – אזי יכולים למנות את כל בנ"י בשוה, כיון שכל אחד מישראל נעשה חד עם הבורא, פשיטות העצמות, שבזה שוים כל בנ"י, מעומק תחת עד עומק רום...

ח. עפ"ז יובן גם הטעם שלעולם קורין פרשת במדבר קודם חג השבועות, כסימן הגאונים31: ובהקדמה – שהטעם דקריאת פרשת במדבר קודם מ"ת כדי להפסיק בין הענינים הבלתי-רצויים שבפ' בחוקותי32, אינו אלא טעם צדדי, שהרי ענין זה אין נוגע לפרשת במדבר דוקא33 **אמנם הטעם הפנימי הוא – לפי שההכנה להענין דמ"ת שהוא החיבור דיש הנברא ויש האמיתי, היא אחדותם של ישראל, "ויחן שם ישראל"34, "כאיש אחד בלב אחד"35, היינו, לא פרטי המדריגות של בנ"י, אלא פשיטות העצמות שבבנ"י, שבזה שוים כולם, שזהו תוכן ענין המנין שבפרשת במדבר**

**וזהו שקורין פרשת במדבר קודם מ"ת, כיון שהיינו הך, והיינו, שהענין דמ"ת הוא ענין אחד עם העובדה שבנ"י נעשו דבר שבמנין, שהוא דבר חשוב, שחשיבות זו היא מצד פשיטות העצמות שבכל אחד מישראל, כנ"ל**